কুমারখালী হট নিউজ :  নির্বাচনের দিনক্ষণ ঠিক হওয়ার পর থেকেই সম্ভাব্য প্রার্থীরা ভোটারদের দ্বারে দ্বারে ছুটতে শুরু করেছেন। নারী প্রার্থীরাও কোন অংশে পিছিয়ে নেই নির্বাচনী প্রচার প্রচারণায়।  সরেজমিনে ঘুরে দেখা গেছে, খোকসার প্রায় প্রতিটি ইউনিয়নেই নারীরা ছুটে যাচ্ছে ভোটারদের বাড়ি বাড়ি। পুরুষদের চেয়ে কোন অংশে কম নয় বললেন এক মহিলা প্রার্থী। তবে উপজেলার জয়ন্তীহাজরা ইউনিয়নেই যেন নারীদের  প্রচার-প্রচারণা বেশি বলে লক্ষ্য করা গেছে। ইউনিয়নটির সম্ভাব্য প্রতিদ্বন্দ্বিতাকারী এক মহিলা প্রার্থী এই প্রতিবেদককে বলেন, ভোটারদের মন জয় করতে আগে থেকেই মাঠে নেমে গেছি। তাছাড়া নির্বাচনের প্রাক মুহূর্তে নিজেকে একটু ঝালিয়ে নিচ্ছি। নির্বাচনের বিধি সর্ম্পকে ধারণা আছে কিনা প্রশ্ন করা হলে তিনি বলেন, যতদূর জানি নির্বাচনী বিধি লংঘন হচ্ছে না।  শুধু এ ইউনিয়নেই না প্রতিটি ইউনিয়নেই লক্ষ্য করা যাচ্ছে নারীদের নির্বাচনের প্রচার-প্রচারণার অগ্রদূত চিত্র।